ՀՀ պաշտպանության տարեկան ծախսերին ՀՀ պետական բյուջեից ուղղվում է մոտ 450 միլիոն դոլար: Այդ ծախսերի մանրամասները պետական գաղտնիք են համարվում, բայց դրա մի զգալի մասը կազմում են տարատեսակ գնումները. զենք, սննդամթերք, հագուստ, դեղորայք եւ այլ ապրանքներ ու ծառայություններ: Ու եթե «տուշոնկաների» գնի հետ կապված վերը բերված պատկերը տարածենք ՊՆ-ի իրականացրած մյուս գնումների վրա, շատ տխուր պատկեր կհառնի: Փաստորեն, ՀՀ բյուջեից հատկացված նույն ծախսերի դեպքում մեր զինվորները կարող են երկու անգամ ավելի լավ սնվել, երկու անգամ ավելի որակյալ հագուստ կրել, ավելի լավ սպառազինված լինել, ավելի լավ զորանոցներում ապրել, սպայակազմը ավելի շատ աշխատավարձ ստանա եւ այլն, եւ այսպես շարունակ: